*****

ΚΑΝΟΝΙΣΜΟΣ (ΕΟΚ) αριθ. 3885/88 ΤΗΣ ΕΠΙΤΡΟΠΗΣ

της 13ης Δεκεμβρίου 1988

που τροποποιεί τον κανονισμό (ΕΟΚ) αριθ. 4128/87 όσον αφορά τους όρους υπαγωγής ορισμένων καπνών στους κωδικούς ΣΟ 2401 10 10 έως 2401 10 49 και 2401 20 10 έως 2401 20 49

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 2658/87 του Συμβουλίου της 23ης Ιουλίου 1987 για τη δασμολογική και στατιστική ονοματολογία και το κοινό δασμολόγιο (1), όπως τροποποιήθηκε τελευταία από τον κανονισμό (ΕΟΚ) αριθ. 3174/88 (2), και ιδίως το άρθρο 11,

Εκτιμώντας:

ότι ο κανονισμός (ΕΟΚ) αριθ. 4128/87 της Επιτροπής (3) καθορίζει τους όρους υπαγωγής των καπνών flue cured τύπου Virginia, light air cured τύπου Burley, συμπεριλαμβανομένων και των υβριδίων Burley, light air cured τύπου Maryland και των καπνών fire cured, στους κωδικούς ΣΟ 2401 10 10 έως 2401 10 49 και 2401 20 10 έως 2401 20 49· ότι οι όροι αυτοί συγκεκριμενοποιούνται με την προσκόμιση πιστοποιητικού γνησιότητας που να ικανοποιεί τις απαιτήσεις του κανονισμού·

ότι το πιστοποιητικό αυτό εκδίδεται, σύμφωνα με το άρθρο 5 παράγραφος 1 του εν λόγω κανονισμού, μόνο από τις χώρες στις οποίες υπάρχει αρμόδιος για την έκδοση οργανισμός περιλαμβανομένης στον κατάλογο του παραρτήματος ΙΙ του ίδιου κανονισμού·

ότι, για να αυξηθεί η αποτελεσματικότητα και η αποδεικτική ικανότητα του πιστοποιητικού, δεν πρέπει να εμφαίνονται οι όροι « η έντυπη σφραγίδα» στο τετράγωνο 11 του παραρτήματος 1·

ότι πρέπει, μετά από σχετική αίτηση εκ μέρους της Κούβας, να συμπεριληφθεί στο εν λόγω παράρτημα ΙΙ ο φορέας «Empresa Cubana del Tabaco "CUBATABACO"», Αβάνα, ο οποίος ικανοποιεί τις απαιτήσεις που καθορίζονται από το άρθρο 6 του κανονισμού (ΕΟΚ) αριθ. 4128/87·

ότι, εξάλλου, μετά από σχετική αίτηση εκ μέρους της Ταϊλάνδης, είναι σκόπιμο να αντικατασταθεί, στη στήλη 2 του ίδιου παραρτήματος ΙΙ, η επωνυμία «Ministry of Commerce» με την επωνυμία «Department of Foreign Trade, Ministry of Commerce»·

ότι, μετά από σχετική αίτηση εκ μέρους της Γιουγκοσλαβίας, πρέπει να προστεθούν στο παράρτημα ΙΙ τρεις γιουγκοσλαβικοί οργανισμοί·

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Ονοματολογίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 4128/87 τροποποιείται ως εξής:

1. Στο παράρτημα Ι θέση 11, οι όροι «η έντυπη σφραγίδα» διαγράφονται.

2. Το παράρτημα ΙΙ τροποποιείται ως εξής:

α) στις στήλες 1, 2 και 3, μετά το κείμενο που αφορά τη Νότια Κορέα, προστίθεται το ακόλουθο κείμενο:

«Κούβα

Empresa Cubana del Tabaco ''CUBATABACO" ή τα εξουσιοδοτημένα γραφεία του φορέα αυτού (1), Αβάνα»·

β) στη στήλη 2, το κείμενο που αφορά την Ταϊλάνδη αντικαθίσταται ως εξής:

«Department of Foreigh Trade, Ministry of Commerce, ή τα εξουσιοδοτημένα γραφεία της υπηρεσίας αυτής (1)»·

γ) στις στήλες 2 και 3 προστίθενται αντίστοιχα τα ακόλουθα κείμενα όσον αφορά τη Γιουγκοσλαβία:

1.2 // στήλη 2

// στήλη 3

// « Centroprom Export-Import ή τα εξουσιοδοτημένα γραφεία του (1) // Belgrad // Apro Hercegovina Ro Istrazivacko Razvojni Institut ή τα εξουσιοδοτημένα γραφεία του (1) // Mostar // Slozena Organizacija na Zdruzen Irud «Jugotutun» - Skopje Institut Za Tutun ή τα εξουσιοδοτημένα γραφεία του (1) // Prilep // Univerzitet «Veljiko Vlahovic» Poljoprivredni Institut ή τα εξουσιοδοτημένα γραφεία του (1) // Titograd // Duhanski Institut Zagreb ή τα εξουσιοδοτημένα γραφεία του (1) // Zagreb »

Άρθρο 2

Ο παρών κανονισμός αρχίζει να ισχύει την 1η Ιανουαρίου 1989.

Εντούτοις, κατά παρέκκλιση των διατάξεων του άρθρου 1 σημείο 1, τα καπνά που αναφέρονται στο άρθρο 1 του κανονισμού (ΕΟΚ) αριθ. 4128/87, υπάγονται, μέχρι τις 31 Δεκεμβρίου 1990, στις διακρίσεις που αναφέρονται στο εν λόγω άρθρο, εφόσον προσκομίζεται πιστοποιητικό γνησιότητας σύμφωνα με το υπόδειγμα που εμφαίνεται στο παράρτημα Ι του εν λόγω κανονισμού, το οποίο όμως περιλαμβάνει τους όρους «η έντυπη σφραγίδα».

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 13 Δεκεμβρίου 1988.

Για την Επιτροπή

COCKFIELD

Αντιπρόεδρος

(1) ΕΕ αριθ. L 256 της 7. 9. 1987, σ. 1.

(2) ΕΕ αριθ. L 298 της 31. 10. 1988, σ. 1.

(3) ΕΕ αριθ. L 387 της 31. 12. 1987, σ. 1.